stanford-oval/wikipedia huggingface dataset:
Orjanlaakerikasvit
Luokittelu

Orjanlaakerikasvien lähimmät sukulaiset ovat heimot Phyllonomaceae ja marjalapakasvit (Helwingiaceae), joiden kanssa ne muodostavat yhteisen evoluutiopuun haaran eli kladin. Kladin ominaisuuksiin lasketaan muun muassa yksinkertaiset putkiloelementtien perforaatiot, varsinivelten yksiaukkoinen anatomia (yksi johtojänne eroaa kussakin nivelessä johtojännelieriössä jättäen siihen yhden aukon), poikkileikkaukseltaan kaareva ruodin johtojänne, kierteinen lehtiasento, lavan hammaslaitaisuus, pienten ja varteen kiinnittyvien korvakkeiden olemassaolo, terälehtien kärkien taive, emiön vartalon puuttuminen, yksi siemenaihe kussakin emilehdessä ja hedelmä, jossa on erilliset kivet (pyreniot). Tämä kolmen heimon kladi on arvioitu noin 62 miljoonaa vuotta vanhaksi, mutta tunnetaan orjanlaakerifossiileja, jotka ovat selvästi paljon vanhempia: siitepölylöytöjä on liitukaudelta noin 80 miljoonan vuoden takaa.
Aikaisemmin orjanlaakerikasvien heimoon liitettiin toisinaan myös suvut Phelline ja Sphenostemon. Edellinen on nykyään heimossa Phellinaceae, joka kuuluu Asterales-lahkoon, ja jälkimmäinen heimossa Paracryphiaceae (lahko Paracryphiales). Cronquist (1981) liitti orjanlaakerikasvit hyvin epäyhtenäiseen Celastrales-lahkoon.
Tuntomerkit

Orjanlaakerien suvun kasvit ovat tavallisesti kausivihantia puuvartisia kasveja, joissa on myös joitain liaanilajeja.
Levinneisyys

Orjanlaakerien suvun kasveilla on kosmopoliittinen levinneisyys, niitä esiintyy Euroopassa, Aasiassa, Afrikassa, Australiassa, Pohjois-, Keski- ja Etelä-Amerikassa. Subtrooppinen vyöhykkeen pohjoispuolella niitä kuitenkaan ei merkittävästi esiinny. Erityisesti orjanlaakerilajeja kasvaa Amerikassa ja Kaakkois-Aasiassa saaristoineen. Afrikassa on vain kaksi lajia ja Euroopassa kolme lajia. Kaikkein pohjoisimpana luonnonvaraisena kasvaa euroopanorjanlaakeri (Ilex aquifolium), jota esiintyy Atlantin läheiselle Norjan länsirannikolle asti.
Châtenoy

Châtenoy voi tarkoittaa seuraavia:
Kuntia Ranskassa

Châtenoy, kunta Loiret’n departementissa
Châtenoy, kunta Seine-et-Marnen departementissa
Kuntia Ranskassa > Nimi esiintyy myös seuraavien kuntien nimissä

Châtenoy-en-Bresse, kunta Saône-et-Loiren departementissa
Châtenoy-le-Royal, kunta Saône-et-Loiren departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Châtenoy”, voi hakea sivunnimihaulla, laajalla sivunnimihaulla tai tekstihaulla.
Oscar Ohlis

Erik Oscar Bengtsson Ohlis (s. 13. toukokuuta 1983 Vöyri) on entinen suomalainen poliitikko. Hänen puolueensa oli Suomen ruotsalainen kansanpuolue (RKP).
Nykyään Ohlis työskentelee Kuntaliitossa kehittämispäällikkönä.
Ohlis on RKP:n nuorisojärjestön Svensk Ungdomin entinen puheenjohtaja. Hän toimi tehtävässä huhtikuusta 2008 alkaen, voitettuaan järjestön liittokokouksen äänestyksessä istuvan puheenjohtajan Minna Lindbergin äänin 63–44. Vuonna 2009 hänet valittiin uudelleen. Hän ei pyrkinyt enää toiselle jatkokaudelle liittokokouksessa 2010, jossa hänen seuraajakseen valittiin Fredrika Åkerö. Ennen puheenjohtajuuttaan Ohlis toimi Svensk Ungdomin varapuheenjohtajana vuosina 2007–2008, järjestön Vöyrin paikallisosaston puheenjohtajana vuosina 2006–2008 ja järjestön Pohjanmaan piirin puheenjohtajana vuonna 2006.
Ohlis kirjoitti ylioppilaaksi vuonna 2002 Vöyrin yhteislukiosta (ruots. Vörå samgymnasium) ja samasta vuodesta alkaen hän opiskeli Åbo Akademin Vaasan kampuksella, pääaineenaan sosiaalipolitiikka ja sivuaineinaan julkishallinto ja sosiologia. Hän valmistui valtiotieteiden maisteriksi vuonna 2011. Vuonna 2007 hän toimi Åbo Akademin ylioppilaskunnan Vaasan osaston hallituksen puheenjohtajana.
Ohlis oli vuosina 2009–2011 Vaasan kaupunginvaltuuston jäsen. Hän sai kunnallisvaaleissa 2008 179 ääntä. Hän erosi kaupunginvaltuuston jäsenyydestä muutettuaan Helsinkiin. Myös hänen tätinsä Ulla Granfors ja isoisänsä Thor Österholm ovat toimineet Vaasan kaupunginvaltuutettuina, jälkimmäinen yli neljänkymmenen vuoden ajan vuoteen 2008 asti. Ohlisin kaksoisveli Victor ja äiti Karita ovat puolestaan Vöyrin kunnanvaltuuston jäseniä.
Ohlis oli ehdolla europarlamenttivaaleissa 2009.
Controversy

| Controversy Prince |
| --- | --- | --- |

Studioalbumin tiedot
 Äänitetty : 1981
 Julkaistu: 14. lokakuuta 1981
 Tuottaja(t): Prince
 Tyylilaji: New Wave, Pop, Rock, Funk
 Kesto: 36.54
 Levy-yhtiö: Warner Bros.
Princen muut julkaisut
| Dirty Mind 1980 | Controversy 1981 | 1999 1982 |
Singlet albumilta Controversy
 ”Controversy” Julkaistu: 2. syyskuuta 1981  ”Sexuality” Julkaistu: lokakuu 1981  ”Let's Work” Julkaistu: 6. tammikuuta 1982  ”Do Me Baby” Julkaistu: 16. heinäkuuta 1982
Controversy on Princen neljäs albumi, joka julkaistiin lokakuussa 1981. Albumi seurasi tyylillisesti edeltäjäänsä, Dirty Mindia. Nimikappaleesta, Controversy tuli hitti USA:n r&b-listalla, mutta muuten albumi ei menestynyt erityisen hyvin. Syyksi on epäilty samaa kuin edellisen Dirty Mind -levyn kohdalla, eli vahvasti seksuaalisia sanoituksia. Princen seuraavalla levyllä, 1999 oli mukana radioystävällisempiäkin lauluja, ja siitä tuli Princen läpimurto kansainvälisillä levymarkkinoilla.
Kappalelista

Kaikki kappaleet ovat Princen kirjoittamia
"Controversy" – 7:14
"Sexuality" – 4:20
"Do Me, Baby" – 7:47
"Private Joy" – 4:25
"Ronnie, Talk to Russia" – 1:48
"Let's Work" – 3:57
"Annie Christian" – 4:21
"Jack U Off" – 3:12
Nigerin hallinnollinen jako

Nigerin aluejako.
Niger jakautuu hallinnollisesti seitsemään alueeseen (ransk. région), 63 departementtiin ja 255 kuntaan (commune), joista 41 on kaupunkikuntia (commune urbaine) ja 214 maalaiskuntia (commune rurale). Kaupunkikunnista Niameylla, Maradilla, Zinderillä ja Tahoualla on kaupungin (ville) erityisstatus. Ne jakautuvat yhteensä 15 arrondissementtiin. Niameyn kaupunki rinnastetaan hallinnollisesti alueisiin.
Alueilla ja kunnilla on itsehallinto, jota toteuttavat vaaleilla valitut neuvostot. Ne toimivat departementtien tavoin myös valtionhallinnon yksikköinä. Valtiota edustaa aluetasolla kuvernööri ja departementin tasolla prefekti. Hallintoon osallistuvat myös sulttaanikuntien, provinssien, kantonien, heimoryhmien, heimojen, kylien ja kaupunginosien perinteiset päälliköt, joilla on neuvoa-antava asema kuntien ja alueiden neuvostoissa.
Historiaa

Nigerin itsenäistyessä se oli jaettu 16 piiriin (cercle) ja 31 piirin osaan (subdivision). Vuonna 1964 maa jaettiin departementteihin, departementit arrondissementteihin ja arrondissementit kuntiin. Kuntien ja arrondissementtien itsehallinto lakkautettiin vuoden 1974 vallankaappauksen jälkeen. Paikallista itsehallintoa ryhdyttiin jälleen kehittämään vuonna 1983.
Vuoden 1991 kansallisen sovun konferenssin jälkeen Nigerissä otettiin suunta kohti vallan hajauttamista (décentralisation), mutta suunnitelmien toteuttaminen lykkääntyi maan sisäisen epävakauden takia. Entiset seitsemän departementtia muutettiin alueiksi vuonna 1998. Vuonna 2002 perustettiin 213 maalais- ja 52 kaupunkikuntaa sekä Niameyn, Maradin, Tahouan ja Zinderin kaupunkiyhdyskunnat. Ensimmäiset kunnallisvaalit pidettiin vuonna 2004 ja ensimmäiset aluevaalit vuonna 2011.
Aiheesta muualla

Direction Générale de la Décentralisation et des Collectivités Territoriales du Niger (ranskaksi)
Corneille Heymans

| Corneille Heymans |
| --- | --- |

Henkilötiedot
Syntynyt: 1892 Gent, Belgia
Kuollut: 1968 Knokke, Belgia
Koulutus ja ura
Tutkinnot:  Gentin yliopisto
Instituutti:  Gentin yliopisto
Tutkimusalue:  lääketiede
Palkinnot:   Nobelin fysiologian tai lääketieteen palkinto (1938)
Corneille Jean François Heymans (1892–1968) oli belgialainen tutkija, joka sai vuonna 1938 Nobelin lääketieteen palkinnon hengitystä sääteleviin mekanismeihin liittyvästä tutkimuksesta.
Controversy (Willie D:n albumi)

| Controversy Willie D |
| --- | --- | --- |

Studioalbumin tiedot
 Äänitetty : 1988
 Julkaistu: 1989
 Tuottaja(t): DJ Ready Red Doug King Johnny C Lil' J
 Tyylilaji: Gangsta rap
 Levy-yhtiö: Rap-a-Lot Records
Willie D muut julkaisut
|   | Controversy 1989 | I'm Goin' Out Lika Soldier 1992 |
Controversy on rap -artisti Willie D ensimmäinen albumi, joka ilmestyi 1989. Kappale ”Do It Like It G.O.” on myös uudestaan julkaistu Geto Boysin Grip It! On That Other Level albumilla.
Kappaleluettelo

| # | Kappale | Aika |
| --- | --- | --- |
| 1. | " Do It Like It G.O " | 4:38 |
| 2. | " Fuck The KKK " | 4:19 |
| 3. | " Kick That Shit " | 4:13 |
| 4. | " Willie Dee " | 3:33 |
| 5. | " Put The F'in Gun Away " | 3:45 |
| 6. | " Trip Across From Mexic " | 4:43 |
| 7. | " 5th Ward " | 4:31 |
| 8. | " Bald Headed Hoes " | 4:20 |
| 9. | " Welfare Bitch " | 4:20 |
| 10. | " Kinky " | 3:17 |
| 11. | " I Need Some Pussy " | 3:42 |
| 12. | " Fuck Me Now " | 3:50 |
Sijoitukset

| Lista | Sijoitus |
| --- | --- |
U.S. Billboard Top R&B/Hip-Hop Albums: 53
Oulun Kärpät (yritys)

| Oulun Kärpät Oy |
| --- | --- |
Yritysmuoto:  osakeyhtiö
Perustettu:  1995
Toimitusjohtaja:  Tommi Virkkunen
Puheenjohtaja:  Heikki Kontsas
Kotipaikka:  Oulu
Liikevaihto:  11 457 000 €
Nettotulos:  883 000 €
Tilikauden tulos:  2 200 000 €
Tytäryhtiöt:  Qstock oy
Kotisivu:  
Infobox OKNimi-testi OK: 
Oulun Kärpät Oy on oululainen jääkiekkotoimintaa harjoittava osakeyhtiö. Yhtiö perustettiin vuonna 1995 nimellä Oulun Jäähallin Myynti Oy, mutta se vaihtoi nykyiseen nimeensä vuonna 2000, jolloin se ryhtyi hoitamaan Oulun Kärppien miesten edustusjoukkueen ja A-juniorijoukkueen toimintaa. Yhtiön perustamisen lähtökohtana oli yleishyödyllisen toiminnan erottaminen urheiluliiketoiminnasta. Yhtiön toimitusjohtajana toimii Tommi Virkkunen.
Vuonna 2001 järjestetyssä osakeannissa yhtiön osakkeita tarjottiin yleisölle 50 markan (8,41 euron) kappalehintaan. Osakeanti onnistui, ja Kärpät sai neljä miljoonaa markkaa uutta pääomaa. Uusia osakkeita merkittiin yhteensä 78 720 kappaletta. Uusia omistajia olivat kannattajat, yritykset, pääomasijoittajat ja oma henkilöstö. Oulun Kärpät Oy:n tulos on ollut voitollinen jokaisella tilikaudella, eikä emoyhtiölla ole yhtään korollista velkaa. Yhtiö on jakanut osinkoja useana vuonna, viime vuosina noin kolmanneksen tilikauden voitoistaan. Yhtiön suurimpiin omaisuuseriin kuuluu yhdeksän asuinhuoneistoa Oulussa (tilanne 30.4.2010). Asunnot ovat pääasiassa kauempaa tulevien pelaajien käytössä.
Konserniin kuuluu emoyhtiön lisäksi kaksi tytäryhtiötä:
Kiinteistö Oy Raksilan Harjoitushalli eli Raksilan harjoitusjäähalli jossa Oulun kaupungilla on tällä hetkellä vähemmistöosuus. Yhtiön omistus siirtyy kuitenkin vuosittain kaupungille käyttömaksujen hyvityksillä siten että koko yhtiö on kaupungin omistuksessa 15 vuoden kuluttua.
Kiinteistö Oy Raksilan Tekojääkentän Katsomo
Yhtiön tilikausi on 1. toukokuuta – 30. huhtikuuta.
Omistajat > Kärppä-säätiö

Kärppä-säätiö on Oulun Kärpät 46 ry:n perustama oululaista ja pohjoissuomalaista jääkiekkoilua ja junioritoimintaa tukeva säätiö, joka on Oulu Kärpät Oy:n suurin omistaja. Säätiön peruspääomaksi säätiön perustaja lahjoitti 300 000 kappaletta Oulun Kärpät Oy:n osakkeita ja rahana osakkeille 30.4.2001 päättyneeltä tilikaudelta maksettu osinko 73 500 euroa (441 000 markkaa).
Säätiö sai perustamisluvan 11.6.2002  Oulun Kärpät ry:n toimistolla. Kärppä-säätiön ensimmäisenä puheenjohtajana toimi teollisuusneuvos Seppo Arponen (2001–2009). Arposen niemeä kantava stipendirahasto ”Seppo Arposen stipendirahasto” myöntää stipendejä lahjakkaille junioreille, urheilumenestyksen tai jääkiekon hyväksi tehdyn merkittävän teon perusteella.  Säätiön nykyinen puheenjohtaja on toimitusjohtaja Heikki Airio (2009–). Kärppä-säätiö myöntää tukea hakemuksen perusteella pääosin projektiluonteisiin kohteisiin. Käytännössä tuki on enintään puolet kuluista. Tukimuodot ovat avustus, apuraha, stipendi ja toiminnallinen tuki. Kärppä-säätiö lahjoitti vuonna 2007 kaikille Oulun ja Lapin läänissä junioritoimintaa harjoittaville jääkiekkoseuroille 108 maalivahdin varusteet varustekasseineen.  Vuosina 2003–2010 säätiö on myöntänyt tukea noin 300 000 euroa.[lähde? ]
Hallituksen jäsenet ovat Heikki Airio, pj. Jouni Kukkonen, vp. Sampo Anttila, Harri Martinmäki, Timo Heikkinen, Heikki Kontsas, Juha Juntunen, Timo Levo, Suvi Linden, Matti Pörhö ja Arto Ylimartimo. Säätiön asiamiehenä ja hallituksen sihteerinä toimii Pasi Hagman.
Osake

Osakkeiden lkm: 378 720 kpl
Omistajia: 218 kpl (tilanne 31.8.2006)
Suurin omistaja: Kärppä-säätiö 77,32 % (31.8.2006)
Noteerattu eQ:n ja Aalto Capitalin listaamattomien listalla.
Hallitus

Tommi Virkkunen, puheenjohtaja
Heikki Airio
Heikki Kontsas
Arto Ylimartimo
Jari Pirinen
Sihteeri: Pasi Hagman
Taloudelliset tunnusluvut

Tilikaudella 2007–2008 yhtiön liikevaihto jakaantui seuraavasti:
pääsylipputulot: n. 2,5 miljoonaa euroa
sponsori- ja mainostulot sekä jäähallimainonta: n. 3,8 miljoonaa euroa
ravintolamyynti: n. 1,12 miljoonaa euroa
muut tulot: n. 0,15 miljoonaa euroa
Tilikaudella 2009–2010 yhtiön liikevaihto jakaantui seuraavasti:
pääsylipputulot: n. 2,35 miljoonaa euroa
sponsori- ja mainostulot sekä jäähallimainonta: n. 3,98 miljoonaa euroa
ravintolamyynti: n. 1,22 miljoonaa euroa
muut tulot: n. 0,05 miljoonaa euroa
| Tilikausi | Liikevaihto | Tilikauden voitto | Voitto/osake | Osinko/osake | Oma pääoma/osake | Omavaraisuusaste |
| --- | --- | --- | --- | --- | --- | --- |
|  | tuhatta euroa | tuhatta euroa | euroa | euroa | euroa | prosenttia |
| 2000–01 | 4 729 | 626 | 1,65 | 0,247 | 3,51 | 68,4 |
| 2001–02 | 4 637 | 575 | 1,52 | 0,455 | 4,79 | 82,6 |
| 2002–03 | 5 184 | 422 | 1,11 | 0,33 | 5,45 | 84,4 |
| 2003–04 | 5 774 | 579 | 1,53 | 0,53 | 6,64 | 79,7 |
| 2004–05 | 6 313 | 446 | 1,18 | 0,41 | 7,27 | 68,1 |
| 2005–06 | 6 822 | 750 | 1,98 | 0,59 | 8,86 | 77,7 |
| 2006–07 | 7 593 | 623 | 1,65 | 0,49 | 9,91 | 79,2 |
| 2007–08 | 7 765 | 1 | 0,00 | 0,15 | 9,43 | 75,9 |
| 2008–09* | 8 423 | 76 | 0,20 | 0,10 | 9,71 | 56,8 |
| 2009–10* | 7 765 | 62 | 0,16 | 0,00 | 9,95 | 56,8 |
* = konsernitilinpäätös
Aiheesta muualla

Oulun Kärpät Oy
Kärppä-säätiö
Pesola, Ritva & Rajala, Ari: Kärpät tekee maaleja ja euroja. (Lukijan opas 2007) Kauppalehti, 12.2.2007, nro 30, s. 10–11.  Kauppalehti Oy. Artikkelin verkkoversio. (Digipaper, flash)
Châtellerault

| Châtellerault |
| --- | --- |

 vaakuna
 Châtellerault
 Koordinaatit: 46°49′04″N, 0°32′46″E 
Valtio:  Ranska
Alue:  Uusi-Akvitania
Departementti:  Vienne
Arrondissementti:  Châtellerault
Pinta-ala:  
 – Kokonaispinta-ala:  51,9 km²
Väkiluku (2013):  31 262
 – Väestötiheys:  602 as./km²
 
 Kunnan kotisivut 
Infobox OKVirheellinen NIMI-arvo: 
Châtellerault on kunta läntisessä Ranskassa Viennen departementissa Uuden-Akvitanian alueella. Se sijaitsee Viennejoen varrella, joka on Loiren sivujoki.
Kaupungilla on pitkät teolliset perinteet. Tunnetuin tehtaista on ollut asetehdas Manufacture d'armes de Châtellerault. Se perustettiin ensimmäisen maailmansodan jälkeen valmistamaan Ranskan armeijalle uudenaikaisia aseita. Tehdas lopetettiin vuonna 1968 ja nykyään siellä toimii museo Musée Auto Moto Vélo.
Tunnettuja kaupunkilaisia

René Descartes (1596-1650), filosofi asui kaupungissa
Édith Cresson, entinen Ranskan pääministeri vaikutti alueella
Christiane Martel, näyttelijä (Miss Universe 1953)
Sylvain Chavanel ja Sébastien Chavanel, ammattipyöräilijäveljekset
Urheilu

Kaupungissa pelaa jalkapallojoukkue SO Châtelleraudais.
Musée Auto Moto Vélo
Église Saint-Jacques
Aiheesta muualla

Kuvia tai muita tiedostoja aiheesta Châtellerault Wikimedia Commonsissa
Manufacture d'armes de Châtellerault historia
Oscar Nissén

Oscar Fredrik Nissén (6. marraskuuta 1910 Kaskinen – 7. syyskuuta 1988) oli suomenruotsalainen toimittaja ja kirjailija.
Teoksia

Den österbottniska fattigdomens betydelse, teoksessa Svenska Folkskolans Vänners årskalender 1942 (Artikkeli online-muodossa (Loffe.net)
Sjöbobacken : en berättelse om ett fiskeläge och dess folk. Söderström, Helsingfors 1979
Toimitustöitä

Den österbottniska byn : en samling minnesbilder ; red. av Oscar Nissén. 2. utökade upplaga, Hembygdsföreningen Svenska österbottningar i Helsingfors, Helsingfors 1947
Melbourneolympiaden 1956 ; text Stig Häggblom ; redigering Kai Brunila ; resultat Oscar Nissén ; bilder Associated Press och Ab Text & bilder. Hufvudstadsbladets förlag, Helsingfors 1957
Oggi ja torakat

| Oggi ja torakat> Oggy et les Cafards |
| --- | --- |

Kestoaika:  piirrossarja
Kehittäjä(t):  Jean-Yves Raimbaud
Alkuperämaa:  Ranska
Alkuperäiskieli:  piirrossarjassa ei varsinaista puhetta
Verkko:  Ranska: France 3, Canal+ Family, Gulli Suomi: Nelonen, Sub, Subtv Juniori
Esitetty:  Ranska: 6. syyskuuta 1998 – jatkuu edelleen
Tuotantokausia:  8
Jaksoja:  579
Tuotanto
Tuotantoyhtiö(t):  Xilam Animation Gaumont
Aiheesta muualla
IMDb 
Oggi ja torakat (ransk. Oggy et les Cafards, engl. Oggy and the Cockroaches) on Jean-Yves Raimbaudin luoma ja ranskalaisen elokuvayhtiö Gaumontin ja Xilam Animationin tuottama piirrossarja.
Sarjan juoni

Sarja kertoo sinisen värisestä Oggi-nimisestä pulskasta kissasta, joka rakastaa syömistä ja television katselua. Hänen elämäänsä kuuluvat myös Dee Dee, Marky ja Joey -nimiset torakat, jotka tuottavat hänelle hullunkurisia tapaturmia. Sarjan keskeisimpiin hahmoihin kuuluu myös Oggin serkku Jack, joka on vihreä pitkä ja lihaksikas kissa. Sarjassa on erilaista muihin piirrossarjoihin verrattuna, että siinä ei puhuta juuri lainkaan, joten jakson tapahtumia elävöittää suurimmaksi osaksi musiikki. Hahmot käyttävät usein puhumisen sijaan elekieltä.
Päähahmot > Oggi

Oggi (ransk. Oggy) on sinisen värinen hieman pulska kissa, joka rakastaa syömistä ja television katselua. Hän joutuu usein tekemisiin kolmen torakan kanssa, jotka tekevät hänelle usein kepposia. Hänellä on sisko nimeltä Monica. Oggilla on viha-rakkaus-suhde torakoihin, yleensä hän vihaa niitä, mutta joissain jaksoissa on paljastunut, että Oggi sisimmissään rakastaa torakoita, esimerkiksi jaksossa So Lonely.
Päähahmot > Torakat

Joey: Violetti-vaaleanpunaisen värinen torakka, joka on torakoista pomottavin ja nuorin.
Marky: Vihreä-harmaan värinen torakka, joka on pitkä ja hiukan hajamielinen ja vanhin.
Dee Dee: Oranssi-violetin värinen torakka, jolla on melkein aina nälkä,
Päähahmot > Jack

Jack on väriltään vihreä kissa, joka on Oggin serkku. Hän yleensä joutuu ajoittain torakoiden tekemien kepposten kohteeksi. Hän on hyvin vahva ja kekseliäs, ja on rakentanut monenlaisia koneita. Hän on rakastunut Oggin siskoon Monicaan, Jack on myös Monican serkku.
Päähahmot > Monica

Monica on Oggin sisko, joka kulkee yleensä rullaluistimet jalassa. Hän harrastaa monenlaisia urheilulajeja, kuten benji-hyppyä. Oggin serkku Jack rakastuu Monicaan ja yrittää tehdä häneen vaikutukseen.
Päähahmot > Bob

Bob on Oggin naapurissa asustava isokokoinen koira. Hän ei pidä siitä, että häntä tullaan häiritsemään.
Päähahmot > Olivia

Olivia on Oggin naapurissa asuva tyttökissa.
Elokuva

Oggi ja torakat -elokuva (Oggy et les Cafards, le film) sai ensi-iltansa Rankassa 7. elokuuta  2013.
Sarja Suomessa

Suomen televisiossa sarjaa esitettiin ensimmäisen kerran televisiokanavalla Nelonen vuosina 1999–2000.. Sarjaa on esitetty myös C More Juniori-maksukanavalla ja Sub-kanavalla.
Darginit

| Darginit |
| --- | --- |
 Darginien asuinalue Länsi-Dagestanissa.
Väkiluku:  512 000
Asuinalueet:  Dagestan
Kielet:  dargva
Uskonnot:  sunnalaisuus
Darginit (myös dargvalaiset tai dargit) on kaukasialainen kansa Dagestanin länsiosassa Kaukasiassa Venäjällä. Dargiinit puhuvat dagestanilaisiin kieliin kuuluvaa dargvaa.
Venäjällä asui vuoden 2002 väestönlaskennan mukaan 510 000 dargiinia. Suurin osa heistä 432 400 asui Dagestanissa, missä he muodostavat 16,1 prosenttia väestöstä ja ovat näin maan toiseksi suurin etninen ryhmä. Pienempiä ryhmiä asui muun muassa Kalmukiassa (7 295 eli 2,49 prosenttia väestöstä), Hanti-Mansiassa (1 620), Tšetšeniassa (680) ja Pohjois-Ossetia-Alaniassa (401). Tämän lisäksi pieniä määriä dargiineja asuu muun muassa Azerbaidžanissa, Turkissa, Turkmenistanissa, Ukrainassa (1 610), Kazakstanissa ja Kirgisiassa.
Kuuluisia dargineja

Magomedali Magomedov, Dagestanin valtioneuvoston puhemies 1987–2006
Ožogino

Ožogino (ven. Ожогино озеро) on suuri ja matala makeavetinen järvi Abyjin ja Allajyaĥan uluuhoiden rajalla Sahan tasavallan pohjoisosassa Venäjällä. Järven pinta-ala on 157 km² ja se on yksi Sahan suurimmista järvistä. Ožogino jäätyy syyskuun lopulla ja jäät lähtevät kesäkuussa. Järven läpi virtaa Indigirkaan laskeva Ožoginjoki.
Paavo Tuovinen

Paavo Tuovinen (21. kesäkuuta 1769 Maaninka – 17. huhtikuuta 1827 Maaninka) oli suomalainen kansanrunoilija.
Tuovisen vanhemmat olivat talollinen Olli Tuovinen ja Kristiina Kröger. Hän asui Maaningalla, ensin Tuovilanlahden ja sitten Haatalan kylässä, toimien seppänä ja maanviljelijänä. Hänet tunnettiin myös runojen tekijänä. Hän seurasi innokkaasti Reinhold von Beckerin Turun Viikkosanomia ja kirjoitti 1821 lehteen suomen kielen asemaa koskeneet runot Suomen kielen sorrosta ja Suomen kielen kasvannasta. Molemmat julkaistiin uudelleen 1889 ilmestyneessä kokoelmassa Kahdeksantoista runoniekkaa.
Tuovisen ensimmäinen puoliso vuodesta 1793 oli Anna Hyvärinen (k. 1817) ja toinen vuodesta 1818 Kristiina Savolainen.
Circle

| Circle |
| --- | --- |
 Circle vuonna 2006.
Tiedot
Toiminnassa:  1991–
Tyylilaji:  krautrock, metalli, space rock, post-rock, kokeellinen musiikki, minimalismi
Kotipaikka:  Pori, Suomi
Jäsenet:  Jussi Lehtisalo, basso, laulu   Mika Rättö, kosketinsoittimet, laulu, lyömäsoittimet   Janne Westerlund, kitara, laulu   Tomi Leppänen, rummut   Julius Jääskeläinen, kitara   Pekka Jääskeläinen, kitara   Tuomas Laurila, ääniteknikko  
Levy-yhtiö:  Ektro Records   Bad Vugum  
Aiheesta muualla
Kotisivut
Infobox OKNimi-testi OK: 
Circle on Jussi Lehtisalon johtama rockyhtye, joka on perustettu Porissa vuonna 1991.
Yhtyeen musiikkityyli on vaihdellut vuosien aikana, mutta on aina ollut kokeellista. Useimmiten Circlen kappaleet ovat pitkiä ja perustuvat hypnoottisiin toistoihin. Yhtyeen musiikkia on yhdistetty useisiin eri tyylisuuntauksiin kuten krautrock, metalli, space rock, post-rock ja kokeellinen musiikki. Yhtye on tunnettu omintakeisesta lavaesiintymisestään.
Jäsenet

Yhtyeen jäsenistö ja koko on vaihdellut suuresti. Yhtye oli alun perin trio, jonka jäseninä toimivat Jussi Lehtisalo (kitara, laulu), Marko Taipale (basso) ja Juha Ahtiainen (rummut).
Jäsenet > Nykyinen kokoonpano

Jussi Lehtisalo – basso, laulu
Mika Rättö – kosketinsoittimet, laulu, lyömäsoittimet
Janne Westerlund – kitara, laulu
Pekka Jääskeläinen – kitara
Julius Jääskeläinen – kitara
Tomi Leppänen – rummut
Tuomas Laurila – ääniteknikko
Jäsenet > Entiset jäsenet

Teemu Elo
Tomi Harrivaara
Teemu Niemelä
Janne Peltomäki
Ville Raitio
Petri Hagner
Juha-Pekka Hietaniemi
Mauri Päivistö
Pike Kontkanen
Jyrki Laiho
Los Angelesissa asuva Bruce Duff on toiminut laulajana Circlen Earthworm EP:llä (2006) ja Hollywood-albumilla (2008). Lehtisalo tutustui Duffiin, kun Ektro Records uudelleenjulkaisi Duffin aiemman bändin Jesters of Destinyn vuoden 1986 albumin Fun at the Funeral.